Covid-19-statistieke: SA amper by 3 miljoen-kerfArgieffoto. (Foto: MIGUEL RIOPA / AFP) Altesaam 358 nuwe Covid-19-gevalle is Saterdag in Suid-Afrika aangeteken. Dit bring die totale getal Covid-19-gevalle wat sedert Maart verlede jaar hier aangemeld is, op 2 923 751 te staan. Dit is ŉ positiwiteitskoers van net 1,2%. Dit is wel hoër as Vrydag se koers van 1,1%. Volgens die departement van gesondheid se syfers is 24 nuwe sterftes gister aangemeld, wat beteken 89 319 mense in Suid-Afrika is al aan Covid-19 dood. Dit is 3% van alle mense wat tot dusver Covid-19 in die land opgedoen het. Minstens 16 668 mense het tans Covid, die res het van die virus herstel. Altesaam 22 mense is Saterdag in hospitale vir die behandeling van Covid-verwante siektes opgeneem. Die meeste nuwe gevalle is in Gauteng (107) aangemeld, gevolg deur KwaZulu-Natal (64) en die Vrystaat (53). Limpopo het net 10 nuwe gevalle aangemeld. Altesaam 33 208 nuwe inentings is Saterdag toegedien.